





ASDRENI 


ALEKSANDËR STAVRE DRENOVA 


POEZI TE ZGJEDHURA 



HYRJE 


Aleksandër Stavre Drenova, i njohur në letërsinë tonë me pseudënimin Asdreni qe nga 
ata poetë krijimtaria e të cilëve u përket njëherësh dy periudhave. Poezia e tij u shkri që nga 
faza e fundit e Rilindjes deri në periudhën e Pavarësisë. Poeti pati një jetë të gjatë krijuese, 
rreth dyzet vjet. 

Asdreni lindi në fshatin Drenovë të Korçës më 1872. Mësimet e para i mori në Korçë. 
Që në moshën trembëdhjetëvjeçare shkoi në kurbet, në Rumani, ku vazhdoi shkollën e 
mesme, dhe më vonë fakultetin e shkencave politike, të cilin nuk arrit ta mbaronte. Për të 
fituar bukën e gojës dhe për të vazhduar studimet djali i ri detyrohet të bëjë gjithfarë punësh të 
rënda. Që herët lidhet me lëvizjen atdhetare të shqiptarëve të Bukureshtit dhe bëhet një nga 
përfaqësuesit më të shquar të saj. Në vitin 1900 filloi të botojë vjershat e tij të para në shtyp 
dhe të bëhet i njohur si talent i ri që premtonte. Poezia e tij e kësaj kohe ka karakter kushtrues, 
po poeti i ri nuk ka gjetur ende individualitetin e vet, është nën ndikimin e Naimit. Në të 
njëjtën kohë Asdreni botoi në shtyp artikuj me formë të përparuar demokratike dhe 
antifeudale. Më 1904 botoi vëllimin me poezi "Rreze dielli" që do të pritej mirë nga lexuesi 
dhe nga shtypi dhe do të përshëndetet nga Çajupi me fjalët entuziaste; "Tani besoj se Naim 
beu nuk vdiq, se vendin që la ai bosh e zure ti". 

Asdreni u bë një nga udhëheqësit e lëvizjes atdhetare ndër shqiptarët e Rumanisë. Ai 
çeli një shkollë shqipe në Kostancë për fëmijët e mërgimtarëve shqiptarë, pasqyroi në 
sh kr imet e veta ngjarjet e Shqipërisë, mblodhi ndihma për kryengritësit e Kosovës, 
bashkpunoi me Nolin për shkëputjen e kishës shqiptare nga kisha greke, ishte sekretar i 
mbledhjes së Bukureshtit që e kryesonte Ismail Qemali në vjeshtë të vitit 1912 dhe ku u 
vendos shpallja e menjëhershme e Pavarësisë. Jo më kot pikërisht në atë vit del në dritë 
vëllimi i dytë me vjersha i Asdrenit "Ëndërra dhe lotë" ku shfaqet plotësisht talenti i tij dhe që 
solli një ndihmesë të shquar në letërsinë shqiptare të Rilindjes. 

Më 1914 Asdreni erdhi në atdhe që të ndihmonte në forcimin e pushtetit kombëtar, po, 
i zhgënjyer nga turbullimet e kësaj kohe, u kthye në Rumani. Ai priti me gëzim Kongresin e 
Lushnjes, i bëri jehonë flakë për flakë luftës së Vlorës. Pas vitit 1924 u tërhoq nga jeta 
politike, duke shprehur kështu në heshtje qëndrimin e tij kundërshtues ndaj regjimit të Zogut. 
Në fakt në vëllimin e tij të tretë me vjersha "Psallme murgu" të botuar më 1930 gjejmë 
aludime për këtë qëndrim të tij. Revoltën e tij Asdreni e derdhi edhe nëpër disa vjersha të 
mbetura në dorëshkrime. Por zhgënjimi i tij nga realiteti shoqëror politik i frymëzoi edhe 
vjersha pesimiste ose vjersha të ftohta që nuk janë që nuk janë veçse ushtrime formaliste. 
Gjejmë kështu çaste, rënieje në krijimtarinë e tij. Me rastin e 25-vjetorit të Shpalljes së 
Pavarësisë, Asdreni u kthye në Shqipëri, po gjeti një pritje tepër të ftohtë nga përfaqësuesit e 
regjimit. Poeti shkoi sërish në Rumani për të mos u kthyer më kurrë në atdhe. Vitet e fundit të 
jetës përgatiti një vëllim "Këmbanat e Krujës". 

Asdreni u bë i njohur si publiçist, por ishte edhe autor tekstesh shkollore e përkthyes. 
Po ai, para së gjithash, mbetet në letërsinë tonë si një poet i talentuar lirik. 

LIRIKA ATDHETARE E SHOQËRORE 

Në lirikën e vet poetike Asdreni u rikthehet të gjitha temave të poezisë së Rilindjes, po 
u jep një frymë më të hapur kushtruese. Jo më kot ai lëvron kryesisht llojet e himnit dhe të 



marrshit. Të njohura janë vjershat "Betimi mbi flamur" (1907) që pas vitit 1912 u bë dhe është 
Himni ynë Kombëtar, vjersha "Përpara", që dallohen nga një stil patetiko-oratorik, i cili 
shpreh një patos të zjarrtë të brendshëm. Vargjet e shumta dhe dinamike dhe njëkohësisht të 
thjeshta, kanë një forcë komunikuese të veçantë. 

Lart, Shqipëri, 
ti je e zonja, 

nga lufta sot mos ndalesh; 
me trimëri 
porsi shqiponja 
armiqve mos iu falesh. 

Krahas kësaj retorike që shkrihet në vjershën "Përpara" me një ndjenjë të sinqertë, 
gjejmë edhe lirika të tjera ku dashuria për atdheun shprehet më me thjeshtësi e spontanitet 
ndjenje përmes shkrimit të mallit për atdhe të mërgimtarit të djegur: 

Me sa mall e sa dëshirë 
Atë ditë po e pres, 
që edhe unë atje i lirë 
pranë prindërve të vdes! 

("Në mërgim") 

Asdreni si Çajupi, vë gishtin te plaga e dhimbshme e kurbetit dhe e dënon atë si 
shkëputje të forcave më të mira nga atdheu, dënon ata që e harrojnë vendin e tyre. 
Poeti vijon ta lëvrojë lirikën atdhetare dhe pas Shpalljes së Pavarësisë. Më vonë kjo lirikë u 
drejtohet temave historike, merr një karakter më meditativ, po i ftohet deri diku frymëzimi. 
Asdreni ka meritë të veçantë për thellësinë e problematikës shoqërore që lëvron për herë të 
parë në letërsinë tonë: ai shtron hapur çështjen e frymëzmit klasor, pasqyron konfliktin 
ndërmjet shtresave të larta dhe popullit, duke e parë këtë të fundit si forcë lëvizëse të historisë. 
Asdreni, madje, ëndërron për një çlirim shoqëror të masave të shtypura, po s'e ka të qartë 
prespektivën. Problematika shoqërore i frymëzon Asdrenit vjersha tepër të fuqishme si "Zëri i 
kryengritësve" (1912) "Çpërblimi" ku ballafaqohen klasat kundërshtare me një varg dinamik e 
një fjalor të ashpër. Edhe në këto vjersha ka retorikë, po ajo tretet në dufin e fuqishëm të 
revoltës. Te "Burri i dheut", duke i kënduar Luftës së Vlorës, Asdreni thekson karakterin 
popullor të saj dhe krijon një portret kolektiv të popullit të shfrytëzuar. Më vonë, më 1935 
Asdreni do të shkruajë një vjershë po aq të fuqishme. "Trashëgimi", që jep një tabllo 
tronditëse të gjendjes së mjeruar politike, ekonomike, shoqërore e kulturore të Shqipërisë në 
kohën e Zogut. Një patos satirik tepër i ashpër përshkon vjershat "Fisnikët e Shqipërisë" dhe 
"Republika Shqiptare". 

Tema shoqërore i ka frymëzuar Asdrenit edhe vjersha ku ai shfaq shpresën tek populli, 
si vjersha "Lulëkuqja" (1912), çuditërisht e thjeshtë dhe plot lirizëm, po edhe plot forcë ku 
nëpërmjet këtij simboli të gjetur bukur himnizohet populli dhe pohoet besimi tek ai. 

Asdreni e pasuron letërsinë tonë edhe në lirikën e dashurisë dhe në lirikën e natyrës. 
Lirika e tij e dashurisë trajton tema të ndryshme dhe dallohet nga konkretësia, çiltërsia, 
thjeshtësia, nga një lirizëm i ngrohtë që shkrihet herë-herë me një humor të lehtë. Asdreni 
shkruan edhe balada me subjekt me këngë dashurore që u përhapën në popull. 

Në fazën e dytë të krijimtarisë Asdreni shkruan lirika dashurie disi të stërholluara dhe 
abstrakte që dëshmojnë se rënia shpirtërore për shkak të atmosferës mbytëse që e rrethon, i ka 
dëmtuar edhe frymëzimin. Poeti kërkon shumë në fushën e formës dhe thith edhe nga rrymat 
moderniste të kohës, po jo me shumë sukses. 



Në lirikën e natyrës Asdreni tregohet tepër origjinal duke na e dhënë natyrën (për herë 
të parë në krahasim me rilindësit e tjerë) të shkrirë me jetën e vet. Më shpesh në lirikat e veta 
të natyrës. Asdreni do na japë tablo të gjalla, konkrete e të dhimbshme të vendlindjes. 
Asdreni e pasuron në mënyrë të veçantë poezinë tonë edhe në lëmin e formës, duke krijuar 
lloje të reja strofash e vargjesh, duke lëvruar madje edhe vargun e lirë. Ai sjell në letërsinë 
tonë një figuracion të begatshëm. Simbolet, krahasimet dhe epitetet e tij shquhen në 
përgjithësi për origjinalitetin e tyre. Poezitë më të bukura Asdreni i shkruan kur shkrin 
origjinalitetin në brendi e në formë me thjeshtësi. Poeti ka meritën që e lidhi poezinë tonë me 
poezinë bashkëkohore evropiane. 

Veçse në kërkimet e tij për forma të reja Asdreni nuk ka sukses kur nuk i mbetet 
besnik individualitetit të vet krijues. 

Në poezinë e Asdrenit ka një farë racionalizmi që në vjershat më të mira mënjanohet 
nga shpërthimi i ndjenjës ose vështrimi i realitetit nëpërmjet prizmit të humorit të 
shëndetshëm fshatarak. 

Asdreni është një figurë tepër origjinale dhe e ndërlikuar si poet. Poezia e tij, ndonëse 
nuk pati ndikimin e asaj të Naimit dhe të De Radës, e pasuroi në mënyrë të ndjeshme letërsinë 
tonë. 

(http://www.fajtori.com) 


HIMNII FLAMURIT 

Rreth flamurit të përbashkuar 
Me një dëshir' e një qëllim, 

Të gjith' atij duk' ju betuar 
Të lidhim besën për shpëtim. 

Prej lufte veç ay largohet 
Që është lindur tradhëtor, 

Kush është burrë nuk frikohet, 

Po vdes, po vdes si një dëshmor! 

Në dorë armët do t'i mbajmë 
Të mprojmë atdhenë më çdo kënt, 
Të drejtat tona ne s'i ndajmë; 

Këtu armiqtë s'kanë vënt. 

Se Zoti vetë e tha me gojë 
Që kombe shuhen përmi dhe, 

Po Shqipëria do të rrojë; 

Për të, për të luftojmë ne! 


O flamur, flarnur, shenj' e shenjtë, 
Te ty betohemi këtu, 

Për Shqipërin' atdhen' e shtrenjtë, 
Për nder' edhe lavdimn' e tu. 
Trim, burrë quhet dhe nderohet 
Atdheut kush iu bë theror; 

Për jet' ay do të kujtohet 
Mi dhet, mi dhe si një shenjtor! 



KOSOVES 


Kosovë, o vend' i famshëm i trimnis, 
Kosovë, o lule e bukur e Shqipnis! 

Ti bjeshkat plot vjollca rreth i ke, 

...Si vashë e virgjen: nuse sikur je; 

Dhe malet me bor 
Mi krye i ke kunor! 

Kosovë, o atdhe i lavduem i burrnis 
Ti ke pas kjen mbretnesha e Rumelis! 

Nalt mbaje kryet t'and si gjithmon 
Difto-u e zonja; koha sot e don 
Ti t'çohesh përseri 
N'luftë t'mbarë për liri! 

Se teje të madhe shpresë ushqen Shqipnija 
Me burra ti q'i len, t'gjatë si selvija, 

Sakola mali, shoq në bot' që s' kanë 
Si luaj e si dragoj plot forcë që janë, 

Që e derdhin gjakun prrue 
Atdheun për m'e shpëtue! 

Ke bij që s'kanë drojë asnjë pikë 
As syni far' u tutet, s'dinë as frikë 
Anmikut kur i sulen me rrebtsi 
Si breshni mi te hidhen me duhi. 

Gra e vasha ke, si zana sy-mëdha 
Trimnesha qi Shqipnija din m'i ba 
Qi rrokin armët në luftë me gas tuj shkue 
Ja se me mund, ja se me dekun tuj luftue! 
Për nder të shtëpis s'vet; 

E falin shpirt e jet! 

Kosovë, o trimneshë, lule e rrallë 
Detyrën tin' e ke me dal sot n'ballë 
Se mbrrini koha, tokën për m'e mprue 
Anmiqt e motçëm jashtë me i dëbue 
Se mjaft e kanë robnue 
Dhe n' zjarm e kanë prue! 

A mund m'e durue pa pra kët zgjedhë 
Që të huejt para syve të t'venë ledhe 
Për me t'rrzue nër kamb' e për me t'shkel 
Për me t'ba gjithë copë, mirë si ju del 
Dhe duersh mos të lëshojn' 

Prej faqes s'dheut të t'shojn! 



Disa "Serbi e vjetër" duen me i thanë 
"Maqedhoni" do t' jerë emnin ja lanë! 
Atyne si u pëlqen kufijt i venë 
Shqipnija veç mbas dojes s'tyne me kjenë; 
Mendojnë pa turp kurrfarë 
Se s'ka nji komb Shqiptarë! 

Përpara burra, rrokni hut' e shpatë 
Prej zis pështonëje Kosovën e ngratë 
At' nanën t'uej t'lidhun kamb' e dur 
Q' anmiqt e kan vorrue me dhe e me gur, 
Me lott qi qan e ankon 
E asnji nuk i ndihmon! 

Shqyptarë mos kujtoni bes' e fe 
Po nanën ju kujtoni qi u ka le 
Qi ka mbet fill e vetum si gru e ve 
Prej bijet e harrume mi ket dhe! 

Se ansht turp i math për ju 
Të huejt me i u çnderu! 

Sot ora mbrrini, dita e bekueme 
Shqipnin m'e ba në bot' një vent t'lirueme! 
Kosovës emnin me ja ngref te qilli 
Për çud të botës sa ka me shkëlzy dilli 
Me rmue një Shqypni 
Si zonjë në lumni. 

Shqyptarë, çoni-u, vllazën ora mbrrini 
Si Geg' e Toskë nalt flamurin e ngrini! 

Një Manastir, Shkup, Shkodër e Janinë 
Një trup bani-e an' e mb'anë Shqypninë 
Si ç'trimit mirë i prek 
Me nder n'luftë me dek! 


PORTRET DIPLOMATI SHTATANIK 

E ka shtatin tri pellembe 
Dhe fytyren qeramidhe 
Si sqepare ka ca dhembe 
Dhe nje t'ecur karavidhe 

Nje grusht kembe i ka miku 
Ne kepuce fron te larte 
Bark e koke si shiniku 
Dhe nje pamje sysh, te tharte. 


Dhe nga duart eshte i gjate 
Po:shpesh-her i ka te gjata... 



Gjith te duket t'jet'i urte 
Po ne shpirt m'i zi se nata. 

Kur shkon rruges s'e nxe vendi 
Shkel e mfryhet si gjel deti 
Djathte e mengjer hedh sy shpendi 
Me menyra mendje-lehti. 

Kur me shoket rri me fjale 
Per t'i bindur sa q'u thote 
Perpelitet mun si ngjale 
Pa dhe trupn' e kthen si rrote. 

Miqesine e ka per cipe 
Peshe kurre s'i ka vene 
Dhe sado q'i shtije kripe 
Kripa shije s'i ka lene. 

Di te sillet qysh te duash 
Plot menyra ledhatare 
Por menyrat po t'ia gjuash 
Sheh si dhelper qenka fare. 

Jet' e tija plot mistere 
Si dhe letrat sibiline 
Veperat si gjemba ferre 
Rend si korbi pas stervine. 

Ndrron perdita mij besime 
Per qellime satanike 
merr e jep e cfaq mendime 
Me dredhi makjavelike. 

Fjal' e tija ka te bindur 
Vec per sa qe nuk e njohin 
Sa per vepra s'eshte i lindur 
Flas per vepra qe te ngrohin. 

Nje bisede porsa nisi 
I cthur fjalet si te doje 
Djallezi q'e ka prej fisi 
Sipas castit ne nevoje. 

Se ka fryme diplomati 
Le te mburret zoterija 
Por qashtu me q'e do fati 
Si lum ne dhe Shqiperija! 


LULEKUQJA 



Lulekuqja e mjera 
Asgjekuncli s’ka shtepi 
E shkon jeten n’arrati 
Ajo s’eshte si te tjera 
S’ka stoli! 

Fushes, kodres, del vetiu 
Veres ngrohet, dimrit ngrin 
Vete shkunde, vete mbin 
Dhe, kur skuqe, vjen veriu 
Dhe e perfshin 

Neper kembe gjith’ e shkelin, 
Vend ne kopshtet ajo s’ka 
Dore ndihme kurrre s’pa; 

As e mbjellin, as e vjelin 
Shkoiu tha... 

Po vec ngjyra e saj si zjarri, 
Si nje yll qe xixellon 
Tere bota e imiton 
Eshte shenje per se mbari 
Nga shikon 

Ajo ngjyre kur ze shfaqet 
Mbreti ffone shkon e le 
Njerez rober fare s’sheh 
Vjen e drejta del ne faqet 
Si Zot je 

Ajo ngjyre nd’ato flete 
Eshte shpresa qe tregon 
Nje te ardhme q’enderron 
Eshte flamuri yne vete 
Qe valon! 


KTHIME 

Kur te pashe me s'te lashe, 
T'u afrova e s'tu ndashe 
Dhe me ze t'embel te thashe: 
"Sa te dua o moj vashe!" 
edhe ne gjunje te rashe, 

T'u luta gjersa u vrashe 
Po nga zemera psheretita 
U treta, u lebetita, 

Se asnje fjale s'te qita, 

Gjersa shpresen far' e ngrita 



Se m'u merzit sa te prita, 

Aq sa u ngrys edhe dita. 
Vetempastaj une u zgjova 
Dhe mendjen time nderrova 
Kur zemeren ta kuptova 
Dhe ika e te harrova, 

Nga tere mundimet shpetova 
Si dhe shpirtin e qetova. 
Pastaj ti mbremanet heret 
Me vjen rrotull si nje shqerre 
Si nje fytyre ne vere 
Dhe me lutesh aqe here 
Po tashti shëko te tjere 
S'e ste dua moj e mjere. 


DASHURO! 

Shëko lisi si me flet 
Fjale t'embla si me ushton, 
Deget unj e me therret 
Dashuro, se koha shkon! 

Maj' e plepit gjithënje, 

Kur tunt kryet me qorton, 
Perpjek flete me çon ze 
Djale ç'pret e s'dashuron! 

Er' e malit me nje ushtim 
Dhe mburimi qe kullon, 
Gjithe me thone plot gezim: 
Dashuro, se koha shkon! 

Kopeshtit vasha qe po pret 
Si zog pylli qe kendon, 
Buzeqeshur me therret, 
Djale ç'pret e s'dashuron! 

Mua zemera gjith me rreh 
Brenda gjaku me valon 
Ma ndes mallin me ve re 
Dashuro, se koha shkon! 

Çdo gje rrotull me pyet 
Djale ç'pret e s'dashuron 
Ditet shkojn, jeta shket 
Dashuro, se koha shkon! 



NJE ORE LUMTESIE 


Hena ndrinte porsi argjent 
Kur nde kopshtije bashke vinim 
Dhe me doren mbi krahun tend 
Te ndihnja mbi bar te rrinim. 

Ah, sa embelsire ndjeva 
Kur doren ma zgjate 
Atthere fare me s'e msheva 
Miredashjen zemres sate. 

Lulet na çonin nje ere 
Shume te embel e te pelqyer 
Edhe zefiret nga here 
Na kujtonin pa kursyer. 

Rrezet qe na pergezonin 
Kur ishim te perqafuar 
Dashurine na e shtonin 
Me nje mall te pa rrefyer. 

Sa fjal' t'mbla me thoshe 
Kur perkedheleshim te dy 
Dhe me syçkat bukuroshe 
Me benje te mos ndahem nga ty. 

Po dyshimi nuk me linte 
te te besonj se ti me do 
Si hena qe rrezet mshifte 
Dhe i çonte ku desh ajo. 

Veç athere kupetova 
Se je zemer plot meshire 
Dhe veten time e ngrova 
Kur me puthe me deshire. 
"Këmbanat e Krujës". 


DUA 

Mbi bar dua të prehem, 
të këndoj, të dëfrehem, 
të shoh rreth bagëtinë, 
kur hanë dhe pinë; 

të shoh fushat e blerta, 
bimët kur i fryen era, 
njerzit kur punojnë 
dhe çupat kur këndojnë! 



Ah, dua dhe lulet, 
kur i shfaqin pekulet, 
dhe fluturat që venë, 
mbi to dua të jenë; 

bilbili t'ia thotë 
nën diellin e ngrohtë. 

Dua dhe Shqiperinë, 
se atje kam shtëpinë, 
kur rrija nepër ferrat 
edhe lozja me sheqerrat; 

për këtë kam dëshirë 
dhe s'dua më mirë, 
atje dua të shkoj, 
sa të jem e të rroj! 


I DASHUR ATDHË 

Me vite jam larguar, 
i dashur Atdhë, 
por nuk të kam harruar, 
se shumë i ëmbël je. 

Kjo zemra më këndon 
për ty, o Shqipëri, 
por prapë më lëngon, 
se je në varfëri. 

Të fala të dërgoj, 
këndej ku jam Atdhë, 
gjithnjë po të kujtoj, 
se birin tënd më ke 


SA TË DUA O SHQIPËRI 

Sa të dua, o Shqipëri, 
sa me mall ndiej e sa dëshirë, 
për ty gaz e dashuri 
mu në zemër më ka mbirë! 

Se për mua, o Atdhë, 
je një lule aq e vyer, 
sa nuk gjendet përmbi dhë 
shpirtin tim për të ushqyer! 



VLORES 


Ti je balli me florinj, 
ti je lulja e Shqipërisë 
dhe trumbeta e lirisë. 

Pleq që ngjalle dhe të rinj, 
tërë kombi të sjell nder, 
me lavd emrin ta ka sh kr uar 
se ti trime vet' me duar 
fij't e flamurit ke tjerr! 

Je kurora me shkëlqim 
gurështrenjt', margaritarë, 
që do mjeshtër magjistarë 
t'i radhuan me qëllim. 

Zjarr lëshojnë, që verbon, 
si yj rrotull të shëndrisin, 
rreze njyrash, llamburisin, 
për sy bërë që lakmon!... 

...Rrotull fqinjët sa fuqi, 
sa mënyra nuk përdorin, 
me pahir që të na korrin 
çdo send, Vlorë, mban në gji! 
Mund e bij ke pas' armiq, 
me syt' katër gjith' pas arit, 
jasht' zakonit të shqiptarit, 
që s'shet besën për ca fiq. 

Por ti, Vlorë, mos u dro! 
Mbaj mburojën me qëndresë, 
se kush vetes i zë besë, 
e mat grushtin me këdo. 

Se dhe Deti mik kur fle, 
n'ëndrrat kryen një dëshirë 
mbret të jet' e zot i lirë 
veç për tokën q'i dha bë. 


PAMJE VJESHTE 

Shkoi vera 

.Si hije, 

Fryn era, 

.Shi bie. 

Lart qielli 
.Si plumbi, 






Shkoi dielli, 
.Na humbi. 


S'ka jetë- 

.Ra brymë, 

Bar, fletë 
.Pa frymë. 

Rri zogu 

.Te hajë, 

Te shtogu 
.Mi majë. 

Ka gojë; 

.Do jetën, 

Ta rrojë 
.Të shkretën! 


Gjahtari 

.Del gjahut; 

Druvari 
.Dru krahut. 

Del bujku 

.Mbleth berrat; 

Te ujku, 

.Nër ferrat! 

Larg fshatit 

.tingllime... 

Rreth shtratit: 

.Dëfrime! 


VJESHTA 

U zhduk vapa,shkoi vera, 
dhe bilbili me s'kendon. 
erdhi vjeshta me te tjera, 
syri yne qe i shikon 
teret koha hapen ret 
ngjyra plumbi perseri 
duket prap tjetr jete 
qe natyra nderron tashti 
era fryen fletet bien 
pemet zhvishet si nga mot 
mali ,fusha me s'ka hijen 
qe e kishte gjer ne sot. 

bukurite jane zhdukur shiu e bryma zuri vend 
bari lulet kopshti i bukur 
















u ndryshuan ne cdo kend. 


Por e mire eshte vjeshta 
sepse bujku gjithmon punon 
per te vjelur sot ka vreshta 
neser arat po leron. 
njerezit ne cdo ane 
posa ngrihen ne mengjez 
neper fusha cdo gje kajn 
rendin mbledhin me kujdes. 

Pra me pune gjith te rrojme 
se vec puna ne na vlen 
sepse ndryshe s'trashegojme 
veren tjetr qe po vjen. 


LETRË PREJ KATUNDIT TIM 

Urdhëroni, zot, në fshatin tonë 
me shtëpi të bardha si gjithmonë, 
me avlli dhe porta pleqërishte 
gjith' me buzëqeshje dhëndërrishte. 
Kur dritaret qeshin bukurije 
nga të vendit lule plot me hije: 
borzilok i gjelbër që mban erë, 
që të deh sikundër deh një verë; 
me të bashk' e bufka magjistare, 
që tërheq me pamjen ledhatare 
dhe qershiz' e turpshme porsi vashë 
q'i çel syth' e kuq të saj gjumashë. 

Si dhe karafil e trëndafili 
që padashur vjen të fton secili. 

Po të hyni brenda do të shihni 
si ju prehet syri nga q'e shtini. 

Në të bardhë muret gjithë të lyer 
si një trup i paqm' e i papërlyer; 
Dhomat poshtë e rrotull bukur shtruar 
gjithë me shtresa dore zonje shkruar 
q'u shkëlqejnë ngjyrat qysh ylberi 
me fytyra zhgabe dhe skifteri. 

Prej shtëllungash dita pa u gdhirë 
tjerrur lesht' e bardhë e fijedlirë 
n'avlimend punuar ditë e natë 
siç tek na me zell punojnë gratë. 

Çdo q'u del nga duart e qëndisur 
është gjith' lule e flutura stolisur 
Më çdo send të vet e të shtëpisë 
duket dora, mjeshtr' i bukurisë. 

Pale diellit rrezet kur i çohen! 



Faqe-faqe ngjyrat sheh si ndërrohen 
dhe kur hën' e plotë vjen e bie 
sheh pallate prrallsh plot magjije, 
ku gjen krejt një pritje miqësore 
si nër viset tona malësore, 
tek ju presin jo më pak bujare, 
zonja si dhe vajza shtatkrenare. 

Urdhëroni, zot, në fshatin tonë 
që pret dyerhapur si gjithmonë 
se mundimi kot s'ka për t'ju vajtur 
sado mend të keni për ta mbajtur. 

Se një drek' e darkë do të gjeni 
dhe një shtrat të lirë ku të fleni 
dhe tek një i varfër po të shkelni 
pa ju pritur mirë s'do të delni. 

Ka secili miqtë për t'i prekur 
Një lakror a mish a zog të pjekur, 
vez' e petka gjalp' e kos a salcë 
po gjith' aq të majmë mu si palcë. 

Pale djathë, gjizë e dhallë! 

Plot, se fshati ka mjaft gjë të gjallë: 
dhen e dhi, si kecër ka dhe shqerra 
lopë, viçër, dema dhe mëshqerra 
nër kullota çuar me barinjtë 
të shijojnë barin e kërthinjtë. 
Dalëngadalë kur kthehen mbrëma herë 
fyell e këmborë ziejnë n'erë. 

Tufa-tufa malit kurse vijnë 
të zë malli kur po blegërijnë 
që t'ua mjelësh qumështin e majmë, 
siç tek na q'e kanë mend sa mbajnë. 

Urdhëroni, zot, në fshatin tonë 
ky firyn er' e malit si gjithmonë, 
se katundi ynë, fala Zotit, 
është plot nga çdo prodhim të motit: 
grurë ka, dhe misër e tërshërë, 
pale vreshtat, zot, kur janë bërë: 
t'ëmbël mjaltë rrushtë si ngaherë 
që del syresh fort e shijshmja verë. 

Ka dhe ara e qershi e thana, 
por nër ne më shumë bëhen mana. 
Porsi vëthë varg q'u mvaren sërët 
gjersa skuqen, nxihen në të bërët, 
që prej frytit tyre kaq të shquar 
del një e pirë me emër të dëgjuar. 

Pa ka dhe fasule t'ëmbla shumë, 
se burimet rrjedhin porsi lumë. 

Nër luadhe rritet bar me lule 

dhe nër kopshte kunguj plot me tule. 



Uj' i ftohtë derdhet nëpër kroje, 
ujë q'ep shëndet po pive soje, 
që del malit, shket përmes lajthie, 
gur mi gur me sulmin ëngjërvie. 

Pa ne kemi bujq e punëtorë 
gjith' flori që del ku venë dorë. 

Në fshat tonë burrat nuk përtojnë, 
si diku, që gratë t'u lërojnë. 

Ca dhe vatrës tyre në largohen 
gjith' për fshatn' e vet ata mendohen, 
nga të gjitha t'jetë plot shtëpia, 
siç e do dhe nderi dhe vetija. 

Portën miqve ne gjithmonë ua çelim 
se zakonet, zot, ne nuk i shkelim 
se ky vendi ynë mund ka të meta, 
por për pritje miqsh i tretet jeta. 


VEGIM PERENDIMI 

Me nje habie shoh tej largesiren 
dhe rete nen vetull si dremitin 
shoh rrezet qysh e prekin erresiren, 
me mijra shtiza syresh qe rreshqitin. 

I lodhur balngadale po zhduket dielli, 
sikur dikush e heq pareshtur, 
porsi nje liber i madh,mbyll faqet qielli 
me pamjen e madheshtise se tij te heshtur. 

Dhe hije e murrme vjen me fletet hapur, 
me hovin e paprehur t'ameshimit, 
nder thonjte e saj shpirtin duke ma kapur, 
si bisha pa kurrfare perdellimi. 

Dek hena me syte e saj depertonjes 
dhe me veshtrim te thelle magjistari, 
cdo send e namatis me hov qellonjes 
me deh me plot menyra ginjeshtari. 

Ne heshtje dhe ne endrra bote se paprekur 
e caj mergimin e ndjenjave te mia, 
me mendje tej pafundin duke ndjekur, 
vezhgoj cdo yll ta shkoj mbi vigje e vija. 

Nis endet disa prej pelhures zeze, 
sa nates gjurme fare me s'i mbetet, 
mbi toke,gjere shtrihet nje tryeze, 
ku drita derdhet posht' si ar qe tretet. 



I dehur jamprej bukurise se dites, 
prej kaltersise se qiellit te kulluar, 
q'e kqyr si cdo send me sy shetites, 
plot etje te nje endjes se pashuar. 


ORA E ZEMRES 

Shkrihen ujrat ner liqene, 

Qielli fletet nis e hap 
Mbyllur zemra rri si qene 
S'do te çohet jashte nje çap 
Strehevet treten dhe kongjijte, 
Shterrin lotet gjith pike pike 
Zemra hesht e mbledh peqinjte 
Me nje sy me sheh te lik. 

Maje biskut zogu tundet, 

Rreze vere gjith po pret, 

Gjumit zemra s'do te shkundet, 
As nje ndjenje asaj si flet. 
Kryet kacja qet si trime 
Qilimin e bardhe e flaku tej, 
Tuf e barit dje si qime, 

Sot çel bishtrat musi hej. 

Dhe gjinkalla mer kitaren 
Nje arratises vjershetor 
Rri mpreh zerin mi te paren, 
fije barit prandveror. 

Hapu zemer, vjen pranvera 
Rreze shkasin ne çdo skaj 
Merr lahuten dil tek dera, 

Nisia kenges e mos qaj! 

Thuria kenges dhempshurije 
Cele zemren magjiplote, 
Ligjeraten dashurije 
Qe dha qielli doreplote. 

Cohu zemer, shteri lotet, 

Bjeri tingullit ledhatar 
Se gjesendi s'vlejne motet 
Sa vlen çasti magjistar.. 



